Diari Oficial de la Generalitat Valenciana


Sumari del DOGV 6471, del 02-03-2011 (2011/2381)

RESOLUCIÓ de 24 de febrer de 2011, del director general del Servei Valencià d'Ocupació i Formació (SERVEF), per la qual es convoca la concessió de dos beques per a la realització de pràctiques professionals en la modalitat d'Arquitectura i una beca en la modalitat d'Enginyeria Industrial.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6471

Data del DOGV
:   02-03-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/2381


Data del document
:   24-02-2011

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 24 de febrer de 2011, del director general del Servei Valencià d'Ocupació i Formació (SERVEF), per la qual es convoca la concessió de dos beques per a la realització de pràctiques professionals en la modalitat d'Arquitectura i una beca en la modalitat d'Enginyeria Industrial. [2011/2381]
El Servei Valencià d'Ocupació i Formació (SERVEF), en el marc de la política dirigida a la millora i especialització professional de postgraduats entén adequat, per a completar la seua formació, acostar-los al coneixement pràctic de l'administració pública, per la qual cosa a l'empara del que establix el Decret 132/2009, de 4 de setembre, del Consell, pel qual es regula la concessió de beques, i la Llei 38/2003, de 17 de novembre, General de Subvencions, convoca la concessió de beques perquè joves titulats o titulades en Arquitectura i Enginyeria Industrial puguen accedir a la realització de pràctiques professionals en el SERVEF.
L'anterior actuació es troba arreplegada en els objectius i activitats de la línia de subvenció T3046, «Beques de formació», del capítol IV, subprograma pressupostari 322.59, «Administració i coordinació general», del pressupost de gastos del SERVEF per a l'exercici 2011.
Les ajudes que es financen d'acord amb la present Resolució no estan subjectes a la política de control d'ajudes de l'Estat, per no reunir els requisits de l'article 107.1 del Tractat CE, per no afectar la competència en raó de la qualitat del beneficiari i la finalitat de l'ajuda.
D'acord amb el que establix l'article 7.3 del Decret 132/2009, de 4 de setembre, del Consell, pel qual es regula la concessió de beques, en relació amb l'article 13 del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc:
Primer
Convocar la concessió, en règim de concurrència competitiva, de dos beques per a completar la formació de titulats o titulades en Arquitectura i d'una beca per a completar la formació de titulats o titulades en Enginyeria Industrial, per mitjà de la realització de pràctiques professionals en el Servei de Projectes d'Arquitectura del Servei Valencià d'Ocupació i Formació, serveis centrals de València.
La convocatòria es regirà per les bases establides en esta resolució, pel Decret 132/2009, de 4 de setembre, del Consell, pel qual es regula la concessió de beques, sempre que no s'opose als preceptes bàsics de la Llei General de Subvencions i el seu reglament de desplegament; per les disposicions bàsiques contingudes en la Llei 38/2003, de 17 de novembre, General de Subvencions, i els preceptes de desplegament reglamentari d'estos arreplegats en el Reial Decret 887/2006, de 21 de juliol; per les prescripcions contingudes en el Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, que aplicant-se a esta matèria, no estiguen en contradicció amb aquelles, i en allò no previst per este, pels preceptes que no tinguen caràcter bàsic de la Llei 38/2003, General de Subvencions i el seu reglament de desplegament.
Segon
Aprovar les bases per les quals es regirà la present convocatòria i que s'inclouen en l'annex I a esta resolució, a les quals s'adjunten els models de sol·licitud i de currículum com a annexos II i III, respectivament.
Tercer
L'import global màxim destinat a la concessió de les beques que es convoquen per mitjà de la present resolució serà de trenta-sis mil euros (36.000 €), distribuïts en les anualitats següents:
Any 2011: 24.000 euros.
Any 2012: 12.000 euros.
I serà finançat a càrrec de la línia de subvenció T3046, «Beques de formació», del capítol IV, subprograma pressupostari 322.59, «Administració i coordinació general», del pressupost de gastos del SERVEF per a l'exercici 2011, o el seu equivalent en el pressupost de gastos del SERVEF per a l'exercici 2012, estant condicionada l'eficàcia d'esta convocatòria a l'existència de crèdit adequat i suficient en el pressupost de la dita anualitat.
Quart
La secretària general del SERVEF, en concordança amb el que disposa la Resolució del director general del SERVEF de 3 de març de 2008, sobre delegació de competències en matèria de personal, gestió financera i pressupostària, contractació administrativa i gestió de subvencions, resoldrà la concessió d'esta convocatòria de beques i totes les resolucions que siguen necessàries per al desenvolupament i l'execució de la present disposició.
Quint
Publicar esta resolució en el Diari Oficial de la Comunitat Valenciana, advertint que contra la present resolució, que posa fi a la via administrativa, es podrà interposar potestativament un recurs de reposició davant del mateix òrgan que ha dictat l'acte, en el termini d'un mes comptat des de l'endemà a la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Comú, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, no podent simultaniejar-se ambdós recursos, i sense perjuí que s'utilitze qualsevol altra via que es considere oportuna.
València, 24 de febrer de 2011.- El secretari autonòmic d'Ocupació i director general del Servei Valencià d'Ocupació i Formació: Luis Lobón Martín.
ANNEX I
Bases de la convocatòria per a la concessió de dos beques per a completar la formació de titulats o titulades en Arquitectura i d'una beca per a completar la formació de titulats o titulades en Enginyeria Industrial, per mitjà de la realització de pràctiques professionals en el Servei de Projectes d'Arquitectura del Servei Valencià d'Ocupació i Formació (SERVEF), serveis centrals de València.
Primera. Objecte
Les beques que es regulen en estes bases tenen com a objecte completar i desenvolupar la formació acadèmica de joves titulats o titulades en Arquitectura i en Enginyeria Industrial, a través de la realització de pràctiques professionals en el Servei Valencià d'Ocupació i Formació (SERVEF), en aquelles tasques relacionades amb les dites titulacions que siguen adequades per a adquirir formació complementària i especialització.
Segona. Nombre i organisme en què s'efectuaran les pràctiques
1. Es convoquen dos beques en la modalitat d'Arquitectura i una beca en la modalitat d'Enginyeria Industrial.
2. Les persones beneficiàries de les beques realitzaran les seues pràctiques en el Servei de Projectes d'Arquitectura del Servei Valencià d'Ocupació i Formació (SERVEF), serveis centrals de València.
Tercera. Requisits que han de reunir els sol·licitants
1. Les persones que sol·liciten participar en la convocatòria hauran de reunir els requisits següents, en la data de finalització del termini de presentació de sol·licituds:
a) Ser espanyol o espanyola o nacional d'un estat membre de la Unió Europea o nacional d'aquells estats a què, en virtut de tractats internacionals subscrits per la Unió Europea i ratificats per Espanya, s'aplique la lliure circulació de persones.
Les persones aspirants que no posseïsquen la nacionalitat espanyola hauran d'acreditar coneixements suficients en alguna de les llengües oficials de la Comunitat Valenciana, aspecte que es verificarà, si és el cas, durant el procés de selecció.
b) No ser major de 35 anys.
c) Estar en possessió del títol oficial universitari d'Arquitectura o d'Enginyeria Industrial, segons la modalitat de la beca a què opte l'aspirant, expedit o homologat per les autoritats espanyoles corresponents, o si no n'hi ha, d'un resguard d'haver efectuat el depòsit de les taxes per a la seua expedició, i que no hagen transcorregut més de cinc anys des de la seua obtenció.
d) No trobar-se sotmés o sotmesa a les prohibicions per a obtindre la condició de beneficiari o beneficiària, establides en l'article 13 de la Llei 38/2003, de 17 de novembre, General de Subvencions.
e) Disposar de cobertura sanitària.
2. No podran optar a estes beques els que en el moment de publicar-se la convocatòria ja estiguen gaudint d'una beca de pràctiques professionals en la Generalitat, llevat que es concórrega a la mateixa beca que s'està gaudint o que resten menys de dos mesos per a la seua finalització.
Quarta. Duració de la beca i pròrroga
1. El període de duració de les beques serà de dotze mesos des de la data que s'indique en la resolució de concessió, que serà objecte de publicació en el Diari Oficial de la Comunitat Valenciana, i en cap cas la data d'inici podrà ser anterior al 2 de maig de 2011.
2. El període de duració podrà prorrogar-se sense necessitat de nova convocatòria per un període màxim de fins a dotze mesos addicionals, sempre que existisca la disponibilitat pressupostària corresponent i l'exercici de l'activitat que s'estiga efectuant així ho requerisca o aconselle.
Quinta. Dotació econòmica individual i pagament de la beca
1. La dotació econòmica de cada una de les beques serà de mil euros (1.000 €) mensuals bruts, tal com s'establix en la Resolució dictada l'1 de novembre de 2009 pel conseller d'Economia Hisenda i Ocupació, per la qual s'homologa la quantia de les beques per a les conselleries del Govern de la Generalitat (DOCV núm. 6198, de 03.02.2010).
Sobre el dit import haurà de practicar-se la retenció corresponent a compte de l'impost sobre la renda de les persones físiques i les altres que, si és el cas, pogueren correspondre.
2. En cas de pròrroga de les beques, en el segon període la quantia procedent serà la que resulte aplicable d'acord amb la resolució a què es referix l'article 17.1 del Decret 132/2009, de 4 de setembre, del Consell, pel qual es regula la concessió de beques, que estiga vigent en el dit període.
3. Les quantitats abonades en cap cas tindran el caràcter de salari o retribució, sinó d'ajuda econòmica per als gastos que la beca comporta.
4. L'import de les beques s'abonarà mensualment, prèvia certificació del responsable del Servei del Projectes d'Arquitectura del SERVEF, segons el model establit en les instruccions dictades en data 8 de febrer de 2010 per la secretària general del SERVEF.
Sexta. Termini, lloc i forma de presentació de les sol·licituds
1. El termini de presentació de sol·licituds serà de 15 dies hàbils, comptats a partir de l'endemà de la publicació d'esta convocatòria en el Diari Oficial de la Comunitat Valenciana. Junt amb la sol·licitud s'haurà de presentar el model de currículum de l'annex III i no s'admetrà cap documentació addicional. La documentació necessària per a la comprovació del compliment dels requisits exigits en les presents bases i els mèrits al·legats en el currículum, es presentarà en el moment que siga requerida per la comissió avaluadora, d'acord amb el que establix el punt 7 de la base sèptima.
A l'efecte de còmput del terminis, caldrà ajustar-se a allò que s'ha disposat, amb caràcter general, en l'article 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.
2. La sol·licitud per a poder optar a una beca es realitzarà utilitzant el model de l'annex II, així com el model de currículum de l'annex III, que estaran a disposició de les persones interessades en els punts següents:
- En el portal institucional de la Generalitat en Internet () i en la pàgina web del SERVEF ()
- En el Servei d'Informació del SERVEF, siti en la planta baixa dels serveis centrals (av. Navarro Reverter, 2 de València).
- En les oficines Prop de la Comunitat Valenciana.
3. La sol·licitud es presentarà preferentment en el Registre General del Servei Valencià d'Ocupació i Formació, siti en l'avinguda de Navarro Reverter, 2 de València, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener.
4. El model de sol·licitud, inclòs en l'annex II, incorpora una declaració responsable, per mitjà de la qual la persona sol·licitant manifesta, davall la seua responsabilitat, que totes les dades recollides en la sol·licitud i en el currículum que adjunta són verídiques i que es troba en possessió de la documentació que així ho acredita, quedant a disposició de la comissió avaluadora per a la comprovació, control i inspecció que es consideren oportuns. Quedaran automàticament excloses del procediment aquelles persones sol·licitants que no acrediten els requisits exigits o al·leguen mèrits falsos.
5. Si en qualsevol moment del procés de selecció arriba a coneixement de la comissió avaluadora que alguna de les persones sol·licitants no posseïx la totalitat dels requisits exigits, esta li requerirà l'acreditació de tals requisits. En cas que no siguen acreditats en el termini establit per la comissió avaluadora, la persona sol·licitant quedarà exclosa del procés selectiu amb indicació del motiu de la seua exclusió.
6. les persones sol·licitants hauran de reunir els requisits i condicions que assenyalen la convocatòria a l'acabament del termini de presentació de les sol·licituds.
7. La presentació de la sol·licitud per a optar a les beques, sense perjuí d'una possible impugnació, implicarà l'acceptació per la persona sol·licitant de les bases per les quals es regix la present convocatòria.
8. Si la sol·licitud presentada dins del termini no reunix els requisits indicats en esta convocatòria, es requeriria la persona interessada per a la seua esmena en el termini màxim de 10 dies hàbils, indicant-li que si no ho fa se la tindrà per desistida de la seua petició, prèvia resolució que haurà de ser dictada en els termes que preveu l'article 42, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
9. La llista provisional de persones admeses i excloses es donarà a conéixer en la pàgina web del SERVEF (), en el Servici d'Informació del SERVEF, siti en la planta baixa dels serveis centrals (av. Navarro Reverter, 2 de València), en el tauler d'anuncis ubicat en el mateix lloc i en la línia gratuïta d'informació del SERVEF 196 969 397.
Sèptima. Comissió avaluadora i procés de selecció
1. La selecció de les persones aspirants s'efectuarà per mitjà de l'avaluació de mèrits i l'execució d'una prova per a cada una de les modalitats, que podran revestir caràcter teòric i/o pràctic, així com la realització d'una entrevista personal, de conformitat amb allò que s'ha establit en estes bases.
2. Per a l'examen de les sol·licituds de les beques i elaboració de les oportunes propostes es constituirà una comissió avaluadora que estarà formada per:
- Cap de l'Àrea d'Organització i Sistemes d'Informació o funcionari o funcionaria en qui delegue, que actuarà com a presidenta de la Comissió.
- Cap de servei de Projectes d'Arquitectura, o funcionari o funcionaria en qui delegue, que actuarà com a vocal.
- Cap de secció de Projectes, o funcionari o funcionaria en qui delegue, que actuarà com a vocal.
- Funcionari o funcionaria tècnic del Servei d'Organització, Coordinació i Informació o persona que es designe en la seua substitució, que actuarà com a secretari o secretària de la comissió, que assistirà a les sessions que duga a terme la comissió amb veu però sense vot.
3. Els membres de la comissió podran ser assessorats pel personal tècnic o professional que es considere necessari, que podrà assistir-hi amb veu però sense vot.
4. La comissió adaptarà el seu funcionament al que establix la convocatòria, la Llei de Règim Jurídic de les Administracions Públiques i del Procediment Administratiu Comú i l'article 18 del Decret 132/2009, del Consell, pel qual es regula la concessió de beques, pel que fa a la composició i funcionament dels òrgans col·legiats, prenent els seus acords per majoria simple, i alçarà actes de les sessions que duga a terme i dels acords que adopte.
5. La comissió avaluadora es reunirà dins dels 15 dies següents a la terminació del termini de presentació de sol·licituds a fi de valorar els mèrits que es mencionen en el model de currículum de l'annex III.
6. Per a valorar les sol·licituds s'aplicaran els criteris del barem que s'inclouen en la base octava d'esta convocatòria. Una vegada obtinguda la puntuació provisional de totes les persones aspirants de cada modalitat, s'exposaran, en els mitjans de difusió ja mencionats en el punt 9 de la base sisena, les llistes ordenades segons les puntuacions resultants, així com una relació de les persones aspirants les sol·licituds de les quals han sigut desestimades, amb indicació dels motius de la seua desestimació i establint-se un termini de 10 dies perquè els sol·licitants puguen esmenar les faltes o formular al·legacions.
Tant esta com les successives publicacions s'efectuaran en dits mitjans.
7. Una vegada transcorregut el termini d'al·legacions indicat en el punt anterior, la comissió avaluadora convocarà per a la realització de la prova i l'entrevista personal les persones aspirants que esta mateixa determine, per a cada una de les modalitats, entre aquelles que hagen obtingut major puntuació en la fase prèvia.
En la resolució en què es convoque les persones aspirants es fixarà dia i hora perquè estes aporten, amb caràcter previ a la realització de la prova i l'entrevista personal, la documentació necessària per a acreditar els requisits establits en les presents bases, així com els mèrits al·legats.
Les persones aspirants seleccionades hauran d'acreditar la documentació següent:
a) Títol oficial d'Arquitectura o d'Enginyeria Industrial homologats a Espanya o, si no n'hi ha, un resguard d'haver efectuat el depòsit de les taxes per a la seua expedició.
b) Certificat oficial de qualificacions emés pel centre universitari on haja cursat els estudis, en què conste la nota mitjana ponderada obtinguda durant la carrera, la qual estarà expressada en escala numèrica de 5 a 10, d'acord amb el que establixen els reials decrets 1044/2003 (BOE núm. 218) i 1125/2003 (BOE núm. 224).
c) Acreditar la circumstància de disposar de cobertura sanitària (per mitjà de la targeta SIP, o document equivalent)
d) Qualssevol altres documents que acrediten la possessió de títols al·legats en el model de currículum per a la seua baremació.
e) Documentació que acredite trobar-se en algun dels supòsits establits en l'apartat 2, de la base octava, si és el cas, que determinen la preferència de la concessió de la beca en cas d'empat en la valoració.
Els mèrits no suficientment acreditats no seran tinguts en compte a l'efecte de valoració.
Es podran aportar altres títols i mèrits no computables per a la baremació que es desitge al·legar per a coneixement i informació de la comissió avaluadora.
Tota la documentació exigida o al·legada per les persones sol·licitants es presentarà per mitjà d'original o fotocòpia compulsada.
8. Una vegada finalitzat el procés de selecció, la comissió avaluadora, en el termini de 10 dies, elaborarà una proposta de resolució que contindrà la relació de beneficiaris i beneficiàries, així com una borsa de reserva, per a cada una de les modalitats, constituïda pels persones aspirants que no resulten adjudicatàries de les beques, prioritzada per ordre de puntuació per a cobrir les vacants que puguen sorgir durant el període de gaudi.
Octava. Barem per a avaluar els mèrits personals
1. En la convocatòria regulada per estes bases seran tinguts en compte els següents criteris de valoració amb la ponderació que s'establix:
A) Expedient acadèmic: fins a un màxim 13 punts.
A.1) Certificat oficial de qualificacions (màxim 10 punts)
La puntuació assignada coincidirà amb la nota mitjana ponderada indicada en el certificat oficial de qualificacions dels títols universitaris requerits per a cada modalitat.
Quan la ponderació estiga realitzada amb una puntuació 0-4 s'aplicarà allò que s'ha disposat en apartat 13.4 i 5 del Reial Decret 1267/1994, de 10 de juny, pel qual es modifica el Reial Decret 1497/1987, de 27 de novembre, pel qual s'establixen les directrius generals comunes dels plans d'estudis dels títols universitaris de caràcter oficial.
A.2) Altres títols acadèmics (màxim 3 punts)
Es podran obtindre fins a un màxim de 3 punts per títols acadèmics oficials que no constituïsquen un requisit per a la concessió, d'acord amb l'escala següent:

B) Coneixements de valencià: màxim 2,5 punts.
B.1) Només es valoraran els certificats expedits o homologats per la Junta Qualificadora de Coneixements de Valencià, d'acord amb la següent escala i puntuant-se exclusivament el nivell més alt acreditat:

B.2) Altres certificats de la Junta Qualificadora de Coneixements de Valencià, d'acord amb l'escala barem següent:

C) Coneixement d'idiomes de la Unió Europea: màxim 1 punt.
Es valorarà cada nivell superat, d'acord amb el Marc Comú Europeu de Referència per a les Llengües, amb 0,20 punts.
La puntuació màxima que es podrà obtindre per al conjunt dels idiomes i cursos acreditats serà d'1 punt. Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat, sempre que conste la qualificació obtinguda.
La puntuació s'assignarà quant a la següent taula d'equivalències respecte al Marc Comú Europeu de Referència per a les Llengües i a la normativa vigent aplicable a la matèria, valorant-se exclusivament el nivell més alt obtingut:

2. En cas d'empat es resoldrà a favor de la persona que haja acreditat el reconeixement de l'òrgan competent de tindre una discapacitat, ser víctima de violència de gènere o d'accions terroristes, per este ordre.
La resta de supòsits d'empat es resoldran en favor de l'aspirant que presente major nota mitjana ponderada en el certificat oficial de qualificacions, d'acord amb la valoració establida en l'apartat A.1) del punt 1 de la present base.
Si encara així persistira l'empat, este es resoldrà tenint en compte el primer cognom dels aspirants i la resolució de la Conselleria de Justícia i Administracions Públiques per la qual es determina la lletra per a fixar l'ordre d'intervenció dels aspirants a les proves selectives del conjunt de les administracions públiques valencianes, vigent en el moment de publicació de la present convocatòria en el DOCV.
3. El compliment temporal d'estos mèrits s'entendrà referit a la data de finalització del termini de presentació de sol·licituds.
Novena. Execució prova
La comissió avaluadora, atenent al nombre de sol·licituds admeses i a les puntuacions obtingudes, convocarà per a la realització d'una prova de caràcter teòric i/o pràctic el nombre d'aspirants que esta mateixa determine, per a cada modalitat, entre aquells que hagen obtingut major puntuació en la fase prèvia.
La convocatòria a la realització d'esta prova s'efectuarà en crida única a través dels mitjans assenyalats en la base sisena.
La prova per als titulats en Arquitectura consistirà en la realització d'un exercici de caràcter teòric i/o pràctic sobre coneixements de gestió d'obres d'edificació basant-se en la Llei de Contractes del Sector Públic.
La prova per als titulats en Enginyeria Industrial consistirà en la realització d'un exercici de caràcter teòric i/o pràctic sobre coneixements de gestió d'instal·lacions d'edificació basant-se en la Llei de Contractes del Sector Públic.
La prova tindrà una duració màxima d'una hora i mitja i una puntuació màxima de 2,75 punts.
Deu. Entrevista personal
L'entrevista versarà sobre les aptituds, preparació i experiències expressades en el currículum, i seran convocats els mateixos aspirants que siguen cridats a la realització de la prova teòrica i/o pràctica determinada per la comissió avaluadora, en el lloc i dia que s'assenyale.
L'entrevista tindrà una puntuació màxima de 2,00 punts.
Onze. Termini de resolució i notificació. Òrgan competent per a l'ordenació, instrucció i resolució del procediment
1. El termini màxim per a dictar i notificar la resolució sobre les sol·licituds formulades serà de tres mesos a comptar des de la data de publicació d'esta convocatòria en el Diari Oficial de la Comunitat Valenciana, sense perjuí de l'ampliació dels terminis en els termes que preveu l'article 42 de la Llei de Règim Jurídic de les Administracions Públiques i del Procediment Administratiu Comú, i en la resolució s'indicarà expressament la data de començament de gaudi de les beques.
2. En cas que transcórrega el termini establit sense que s'haja dictat i notificat una resolució expressa, les persones interessades podran entendre desestimades les seues sol·licituds per silenci administratiu de conformitat amb el que establix l'article 55 de la Llei 9/2001, de 27 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat, i en l'article 42.4 de la Llei 30/1992, de 26 de novembre, modificada per Llei 4/1999, de 13 de gener
3. La resolució de concessió serà dictarà per la secretària general del SERVEF en virtut del que disposa la Resolució de 3 de març de 2008, del director general del SERVEF, sobre delegació de competències en matèria de personal, gestió financera i pressupostària, contractació administrativa i gestió de subvencions, i es publicarà en el Diari Oficial de la Comunitat Valenciana. La resolució contindrà la relació de beneficiaris o beneficiàries de les beques, així com una borsa de reserva, per a cada una de les modalitats, constituïda per les persones aspirants que no resulten adjudicatàries de les beques, prioritzada per ordre de puntuació per a cobrir les vacants que puguen sorgir durant el període de gaudi.
4. La publicació en el Diari Oficial de la Comunitat Valenciana d'esta resolució produirà els efectes de notificació a les persones interessades, d'acord amb el que disposa els articles 58 i 59.6 de la Llei de Règim Jurídic de les Administracions Públiques i del Procediment Administratiu Comú. Igualment, es donarà publicitat de la resolució de concessió en els mitjans de difusió ja mencionats en la base sisena, punt 9.
Dotze. Drets i obligacions de la persona beneficiària
1. Les persones beneficiàries hauran d'estar al corrent en el compliment de les seues obligacions tributàries i davant de la Seguretat Social, tot això amb anterioritat a dictar-se la proposta de resolució de concessió de la beca, de conformitat amb el que establix l'article 14.1.e, de la Llei 38/2003, General de Subvencions, per la qual autoritza expressament l'administració per a la seua obtenció directa en subscriure el model de sol·licitud, així com per a la comprovació directa de les dades d'identitat (DNI) i, si és el cas, de residència basant-se en el Decret 165/2010, de 8 d'octubre, del Consell.
2. Les persones beneficiàries de les beques estan obligades a incorporar-se al Servei de Projectes d'Arquitectura en el termini establit, conforme a les instruccions sobre condicions d'exercici de les activitats a realitzar, dictades en data 8 de febrer de 2010 per la secretària general del SERVEF i, amb les directrius que establisca el cap de Servei de Projectes d'Arquitectura, i guardar el degut secret i confidencialitat dels assumptes en què intervinga, així com a complir les obligacions establides tant en l'article 14 de la Llei General de Subvencions com en la pròpia convocatòria.
3. Les persones beneficiàries estan obligades a acceptar la concessió de la beca i renunciar a qualsevol altra beca coetània que es gaudisca.
4. Per mitjà de l'acceptació de les bases de la convocatòria els becaris o becàries cedixen gratuïtament i de forma indefinida els resultats que s'obtinguen com a conseqüència del desenvolupament de les beques al SERVEF, que es reserva el dret de la seua publicació i utilització.
5. Finalitzat el termini de duració de la beca, i amb l'informe favorable del tutor o tutora, s'expedirà el corresponent certificat d'aptitud i aprofitament a favor del becari o becària, si és el cas.
6. Durant el període de gaudi de la beca, les persones beneficiàries hauran d'exercir les pràctiques amb un horari màxim de 30 hores setmanals, que es distribuiran de la forma en què s'organitze per part de tutor o tutora del Servei de Projectes d'Arquitectura del SERVEF.
Tretze. Obligacions de l'entitat concedent
Són obligacions del Servei Valencià d'Ocupació i Formació, en relació amb les beques concedides, les següents:
a) Proporcionar el suport necessari i facilitarà la utilització dels mitjans, instruments i equips que resulten necessaris per al normal exercici de l'activitat objecte d'esta beca.
b) Designar un tutor o tutora que coordinarà i orientarà les activitats que han de realitzar els becaris i les becàries, assignarà les funcions a realitzar en el curs de les seues pràctiques, realitzarà el seguiment i suport necessari, resolent els dubtes que puguen sorgir, i avaluarà el seu aprofitament.
c) Vetlar pel desenvolupament adequat del programa de formació.
d) Subscriure amb una entitat asseguradora una pòlissa d'assegurança per al cas d'accident individual, del qual seran beneficiàries les persones adjudicatàries d'estes beques.
e) Expedir el corresponent certificat d'aptitud i aprofitament a favor del becari o becària, després de la finalització del termini de la beca i després d'informe favorable del tutor o tutora, si és el cas.
Catorze. Situacions de la persona beneficiària de la beca i règim d'incompatibilitats
1. Quan el beneficiari o beneficiària de la beca siga un empleat de la Generalitat, quedarà en la situació administrativa que corresponga, d'acord amb la normativa corresponent en matèria de funció pública.
2. Quan el beneficiari o beneficiària no mantinga cap relació amb la Generalitat, la concessió i aprofitament de la beca no implicarà cap vinculació laboral o administrativa amb el SERVEF.
3. Les beques objecte de la present convocatòria són incompatibles amb l'exercici de qualsevol altra beca o ajuda, així com amb la realització de qualsevol altra activitat laboral remunerada que supose concurrència amb l'objecte i dedicació de la beca o que impedisca el compliment de les obligacions derivades del normal desenvolupament d'esta.
Quinze. Facultats d'interpretació, incidències i tutoria
1. La secretària general resoldrà tant els dubtes com els conflictes que pogueren plantejar els becaris i les becàries en l'exercici de la seua funció. Al mateix temps, resoldrà les incidències que es produïsquen durant el període de gaudi de les beques amb audiència prèvia de la persona interessada.
2. El cap de servei de Projectes d'Arquitectura exercirà de tutor de les pràctiques professionals i vetlarà pel compliment de les condicions de l'exercici de la beca.
3. La renúncia a la beca haurà de comunicar-se amb 15 dies d'antelació, excepte causes justificades de força major, i suposarà la pèrdua de tots els drets inherents a esta i, per tant, el seu import deixarà de percebre's a partir d'este moment.
4. En cas de produir-se alguna renúncia a la beques concedides, la secretària general procedirà a cobrir les vacants que pogueren produir-se, servint-se per a això de les borses de reserva que resulten del procediment de selecció prèviament efectuat i en l'ordre establit en estes.
5. En els supòsits en què per raó de part, adopció o acolliment s'interrompa el període de duració establit, la persona interessada continuarà meritant i percebent l'import de la beca atorgada i recuperarà amb posterioritat el període interromput.
Igualment, en casos d'ingrés hospitalari prolongat es recuperarà amb posterioritat el temps de pràctiques interromput.
Setze. Pèrdua del dret al cobrament i reintegrament
1. Es produirà la pèrdua del dret al cobrament total o parcial de la beca en el supòsit d'incompliment de les obligacions derivades d'estes beques, o de concurrència d'algunes de les causes previstes en l'article 37 de la Llei 38/2003, de 17 de novembre, General de Subvencions.
2. Serà procedent el reintegrament de la quantitat percebuda i l'exigència de l'interés de demora corresponent des del moment del pagament de l'ajuda fins a la data en què s'acorde la procedència del reintegrament, d'acord amb el que disposa l'article 37 de la Llei 38/2003, de 17 de novembre, General de Subvencions, així com en els casos següents:
a) Quan es destine la quantitat percebuda a altres fins diferents a la finalitat de l'ajuda.
b) Quan s'incórrega en algun dels casos d'incompatibilitat de la beca establits en la base catorzena.
3. En la tramitació dels procediments es garantirà en tot cas el dret d'audiència a la persona interessada.
Dèsset. Tractament de dades personals
Les dades personals de les persones sol·licitants, arreplegades en el transcurs del procediment, seran incloses en un fitxer automatitzat de l'òrgan convocant, en els termes i condicions que s'arrepleguen en la Llei Orgànica 15/1999, de 13 de desembre, de Protecció de Dades de Caràcter Personal, així com en el Reial Decret 1720/2007, de 21 de desembre, pel qual s'aprova el Reglament de desplegament de la referida llei orgànica.